Document ID: /roh_data/filtered/fineweb-2-filterrobots_roh.jsonl.gz/50628

Pervi d'in defect tecnic èn idas a perder tar il chantun Grischun trais dumondas d'agid per cas da direzza. Sco quai ch'il chantun communitgescha haja dà l'emna passada in defect cun chargiar la dumonda a moda directa sur la pagina. I na saja betg enconuschent, tgeninas trais interpresas che sajan pertutgadas. Il chantun enconuschia sulet il temp cura che la dumonda saja vegnida inoltrada.
I sa tracta da las inoltraziuns ch'èn vegnidas fatgas:
- gievgia, ils 4 da favrer a las 12:04
- gievgia, ils 4 da favrer a las 17:59
- venderdi ils 5 da favrer a las 12:14
Il Departament d'economia publica e fatgs socials supplitgescha las trais interpresas che han chargià si lur dumondas durant ils termins exacts surnumnads da s'annunziar per e-mail tar <email-pii>., il link avra en ina nova fanestra
Per entant saja la funcziun da chargiar si direct las dumondas per agid en cas da direzza ord funcziun, scriva il chantun. Las dumondas possian vegnir inoltradas vinavant per posta u per e-mail ubain possia vegnir spetgà, fin che l'upload funcziunia puspè.